**Vyhlásenie voľby hlavného kontrolóra Mesta Námestova**

Mestské zastupiteľstvo v Námestove

1. v y h l a s u j e  
v zmysle § 18a ods. 2 zákona č. 369/1990 Zb. o obecnom zriadení v znení neskorších zmien a doplnkov stredu **10. decembra 2014** za deň konania voľby hlavného kontrolóra Mesta Námestova

2. u r č u j e   
a) nasledovné požiadavky, ktoré musí spĺňať kandidát na funkciu hlavného kontrolóra:  
kvalifikačné predpoklady : minimálne úplné stredné vzdelanie,  
iné predpoklady: morálna bezúhonnosť.   
b) náležitosti prihlášky, ktorá musí obsahovať:   
- osobné údaje kandidáta,  
- písomný súhlas uchádzača na spracovanie osobných údajov.  
Kandidáti na funkciu hlavného kontrolóra mesta zašlú alebo odovzdajú svoje písomné prihlášky v zalepenej obálke označenej „VOĽBA KONTROLÓRA“ tak, aby boli doručené najneskôr **26. novembra 2014 do 17.00 hodiny** na Mestský úrad v Námestove.  
Súčasťou prihlášky je aj   
- výpis z registra trestov nie starší ako tri mesiace,  
- údaj o najvyššom dosiahnutom vzdelaní s úradne overenou fotokópiou príslušného dokladu o dosiahnutom vzdelaní,  
- profesijný životopis  
- čestné prehlásenie o odbornej praxi.

**Hlavný kontrolór sa volí na dobu 6 rokov.**

**Deň nástupu novozvoleného hlavného kontrolóra je 3.1.2015.**